U-I-30/94
Natisni
Opravilna št.:
U-I-30/94
Datum odločitve:
14. 5. 1996
Objavljeno:
OdlUS V, 81
ECLI:
ECLI:SI:USRS:1996:U.I.30.94
Akt:
Kazenski zakon SRS (Ur. list SRS, št. 12/77, 3/78, 19/84, 47/87, 33/89 in 5/90), 127., 129., 132., 139. in 3. odst. 45. čl.
Kazenski zakon RS (Ur. list RS, št. 63/94), 392. čl.
Izrek:
Pobuda za oceno ustavnosti 127., 129., 130., 132., 139. in tretjega odstavka 45. člena Kazenskega zakona SRS in 392. člena Kazenskega zakonika RS se zavrže.
Evidenčni stavek:
Ni izkazan pravni interes za preizkus ustavnosti določbe Kazenskega zakonika o kaznivem dejanju, če je podana le možnost ali verjetnost, da bo pobudnik zaradi kaznivega dejanja po tej določbi preganjan.
Geslo:
Izkazani pravni interes pobudnika kot procesni pogoj za začetek postopka pred Ustavnim sodiščem na podlagi pobude.
Pravna podlaga:
Zakon o Ustavnem sodišču (ZUstS), 24., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Pavel Koder, Tržič
Datum vloge:
14. 2. 1994
Vrsta odločitve:
sklep
Vrsta rešitve:
zavrženje
Dokument:
US17861
Dokument v PDF obliki:
U-I-30-94.pdf
114 KB
Prenesite datoteko
U-I-30/94
14. maja 1996
S K L E P
Ustavno sodišče je v postopku za preizkus pobude Pavla Kodra iz Tržiča, ki ga zastopa Vanda Škrk, odvetnica v Ljubljani, na seji dne 14. maja 1996
s k l e n i l o :
Pobuda za oceno ustavnosti 127., 129., 130., 132., 139. in tretjega odstavka 45. člena Kazenskega zakona SRS (Uradni list SRS št. 12/77, 3/78, 19/84, 47/87, 33/89 in 5/90) in 392. člena Kazenskega zakonika RS (Uradni list RS, št. 63/94) se zavrže.
O b r a z l o ž i t e v
A.
1. Pobudnik je prvotno izpodbijal večje število členov bivšega Kazenskega zakonika, z zadnjo vlogo vztrajal pri izpodbijanju 127., 129., 130., 132. in 139. člena ter tretjega odstavka 45. člena bivšega Kazenskega zakona in na novo predlagal še preizkus ustavnosti 392. člena novega Kazenskega zakonika, ki določa, da postanejo določbe prej navedenih členov sestavni del tega zakonika.
2. Svoj pravni interes utemeljuje pobudnik s tem, da se lahko zgodi, da bo katera od obtožnic, ki mu očitajo kazniva dejanja po drugih členih Kazenskega zakonika, tako spremenjena, da mu bo očitala tudi kazniva dejanja iz izpodbijanih členov.
B.
3. Pravni interes za vložitev pobude je po določbi 24. člena Zakona o Ustavnem sodišču (Uradni list RS, št. 15/94), podan le takrat, kadar izpodbijana določba že neposredno posega v pravice, pravne interese oziroma pravni položaj pobudnika. Možnost ali verjetnost, da bi bil pobudnik v prihodnje preganjan zaradi očitka kaznivega dejanja po katerem od izpodbijanih členov Kazenskega zakonika, torej ne zadošča za obstoj pravnega interesa po 24. členu Zakona o Ustavnem sodišču (Uradni list RS, št. 15/94).
4. Obstoj pravnega interesa je procesni pogoj. Ker ni izpolnjen, je moralo Ustavno sodišče pobudo zavreči.
C.
5. Ustavno sodišče je ta sklep sprejelo na podlagi 24. in 25. člena Zakona o Ustavnem sodišču v sestavi: predsednik dr. Tone Jerovšek in sodniki mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek